QH บวกเกือบ 4% โบรกฯชูเป้า 3 บ. รับปัจจัยหนุนเพียบ
QH บวกเกือบ 4% ล่าสุด ณ เวลา 10.17 น. ราคาอยู่ที่ 2.66 บาท บวก 0.10 บาท หรือ 3.91% สูงสุดที่ 2.72 บาท ต่ำสุดที่ 2.62 บาท มูลค่าซื้อขายที่ 141.65 ล้านบาท บล.ทรีนิตี้ ให้ราคาเป้าหมาย 3 บาท คาดรายได้ Q2/59 โดดเด่น
6 มิ.ย. 2559

ผู้สื่อข่าวรายงานว่า ราคาหุ้นบริษัท ควอลิตี้เฮ้าส์ จำกัด (มหาชน) หรือ QH ณ เวลา 10.17น. ราคาอยู่ที่ 2.66 บาท บวก 0.10 บาท หรือ 3.91% สูงสุดที่ 2.72 บาท ต่ำสุดที่ 2.62 บาท มูลค่าซื้อขายที่ 141.65 ล้านบาท ขณะที่ดัชนีตลาดหุ้นไทยโดยรวมบวก 0.46%

บล.ทรีนิตี้ ระบุในบทวิเคราะห์ (6 มิ.ย.) โดยเลือกหุ้น QH เข้าเป็นหนึ่งในหุ้นแนะนำ เนื่องจากราคาหุ้นปัจจุบันมี Upside สูงเกือบ 20% เมื่อเทียบกับราคาเป้าหมายที่ 3 บาท มองปัจจัยบวกของบริษัทในช่วงถัดไปได้แก่
1. คาดรายได้โดดเด่นในไตรมาส 2/2559 เนื่องจากมาตรการลดค่าธรรมเนียมการโอนที่สิ้นสุดในเดือนเมษายน
2. เน้นการเปิดโครงการทาวน์โฮม เนื่องจากเป็นกลุ่ม Segment ที่มี Real Demand อยู่มาก โดยมีโครงการที่จะเปิดตัวในปีนี้ทั้งสิ้น 14 โครงการ มูลค่า 1.5 หมื่นล้านบาท
3. ราคายังถูกเมื่อเทียบกับ Valuation โดยมูลค่ารวมของบริษัทที่ลงทุนมีมากกว่ามูลค่า Market Cap ของ QH
4.มองว่าการเข้ามาถือหุ้นของ CTBC Bank จะส่งผลให้ผลประกอบการของบริษัท แอล เอช ไฟแนนซ์เชียล กรุ๊ป จำกัด (มหาชน) หรือ LHBANK มีประสิทธิภาพยิ่งขึ้น ซึ่งจะเป็นผลดีต่อ QH และ LH ที่ถือหุ้นของ LHBANK